title: Kommissionens gennemførelsesforordning (EU) 2021/842 af 26. maj 2021 om ændring af gennemførelsesforordning (EU) nr. 307/2012 for så vidt angår krav vedrørende åbenhed og fortrolighed i forbindelse med EU's risikovurdering af stoffer, der er under overvågning (EØS-relevant tekst)

text:
                  27.5.2021

                  DA

                  Den Europæiske Unions Tidende

                  L 186/16

         KOMMISSIONENS GENNEMFØRELSESFORORDNING (EU) 2021/842
         af 26. maj 2021
         om ændring af gennemførelsesforordning (EU) nr. 307/2012 for så vidt angår krav vedrørende åbenhed og fortrolighed i forbindelse med EU's risikovurdering af stoffer, der er under overvågning
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1925/2006 af 20. december 2006 om tilsætning af vitaminer og mineraler samt visse andre stoffer til fødevarer (1), særlig artikel 8, stk. 6, og
         ud fra følgende betragtninger:

                     (1)

                     Europa-Parlamentets og Rådets forordning (EF) nr. 1925/2006 harmoniserer de nationale bestemmelser i medlemsstaterne om tilsætning af vitaminer og mineraler samt visse andre stoffer til fødevarer.

                     (2)

                     Ved Kommissionens gennemførelsesforordning (EU) nr. 307/2012 (2) er der navnlig fastsat gennemførelsesbestemmelser for anvendelsen af proceduren i artikel 8, stk. 4 og 5, i forordning (EF) nr. 1925/2006 vedrørende Den Europæiske Fødevaresikkerhedsautoritets (»autoriteten«) sikkerhedsvurdering af de stoffer, der er opført i nævnte forordnings bilag III, del C.

                     (3)

                     Europa-Parlamentets og Rådets forordning (EU) 2019/1381 (3) ændrede Europa-Parlamentets og Rådets forordning (EF) nr. 178/2002 (4). Disse ændringer har til formål at styrke åbenheden og bæredygtigheden i EU's risikovurdering på alle områder i fødevarekæden, hvor autoriteten leverer en videnskabelig risikovurdering.

                     (4)

                     Med ændringerne af forordning (EF) nr. 178/2002 blev der indført nye bestemmelser om blandt andet generel rådgivning fra autoritetens personale efter anmodning fra en potentiel ansøger forud for indgivelsen, pligten til at underrette om undersøgelser bestilt eller udført af virksomhedsledere til støtte for en ansøgning og konsekvenserne i tilfælde af manglende overholdelse af denne forpligtelse. Ændringerne omfattede også bestemmelser om autoritetens offentliggørelse af alle videnskabelige data, undersøgelser og andre oplysninger til støtte for ansøgninger, med undtagelse af behørigt begrundede fortrolige oplysninger, tidligt i risikovurderingsprocessen, som følges op af en høring af tredjeparter.

                     (5)

                     Selv om forordning (EU) 2019/1381 ikke indeholder bestemmelser om risikovurdering af stoffer eller ingredienser, der er opført i bilag III til forordning (EF) nr. 1925/2006, er dens bestemmelser af direkte relevans for denne procedure, jf. artikel 8, stk. 4 og 5, i forordning (EF) nr. 1925/2006. Disse bestemmelser vedrører fasen forud for indgivelsen for så vidt angår rådgivning forud for indgivelsen og underretning om bestilte undersøgelser samt risikovurderingsfasen for så vidt angår krav vedrørende åbenhed og fortrolighed og offentlige høringer. De regulerer primært ansøgningsbaserede processer, der iværksættes af fødevarevirksomhedsledere.

                     (6)

                     Forordning (EF) nr. 1925/2006 giver en vigtig rolle med hensyn til at påvise sikkerheden ved et bestemt stof, der er under overvågning, og som er opført i samme forordnings bilag III, del C, ikke blot til ledere af fødevarevirksomheder, men også til andre interesserede parter, som for eksempel branche- og forbrugerorganisationer. Evalueringen af et stof, der er under overvågning, kræver derfor ikke indgivelse af en ansøgning fra en udpeget ansøger, men alle interesserede virksomhedsledere og andre interesserede parter kan forelægge data og oplysninger med henblik herpå.

                     (7)

                     Det er nødvendigt at sikre, at proceduren for sikkerhedsvurdering af stoffer under overvågning, der er opført i del C i bilag III til forordning (EF) nr. 1925/2006, er underlagt bestemmelser, som er sammenlignelige med bestemmelserne i forordning (EU) 2019/1381, både for fasen forud for indgivelsen og for risikovurderingsfaserne.

                     (8)

                     I lyset af ovenstående bør gennemførelsesforordning (EU) nr. 307/2012 bringes i overensstemmelse med de ændringer af forordning (EF) nr. 178/2002, der blev indført ved forordning (EU) 2019/1381, navnlig for så vidt angår i) muligheden i artikel 32a for at anmode om rådgivning fra autoritetens personale forud for indgivelsen, i tilfælde hvor autoriteten er forpligtet til eller bliver anmodet om at afgive en udtalelse, ii) forpligtelsen i artikel 32b til at underrette autoriteten om relevante undersøgelser iii) autoritetens forpligtelse til at høre tredjeparter, jf. artikel 32c, iv) de forpligtelser med hensyn til formatet af indgivelserne, der er fastsat i artikel 39f, og v) fortrolighedsreglerne i artikel 39.

                     (9)

                     Autoritetens ydelse af rådgivning, efter anmodning og forud for indgivelsen af ansøgningen, om de gældende regler og det indhold, der kræves for indsendelse af dokumentation for sikkerheden ved et stof, der er under overvågning, og som er opført i del C i bilag III til forordning (EF) nr. 1925/2006, kan forbedre kvaliteten af ansøgningerne og dermed understøtte sikkerhedsvurderingen. Fødevarevirksomhedsledere og andre interesserede parter kan dog ikke gøre fuld brug af rådgivningen forud for indgivelsen på grund af fristen for indgivelse af deres dokumentation. For at forbedre kvaliteten af den videnskabelige vurdering bør ledere af fødevarevirksomheder og andre interesserede parter have mulighed for at anmode om rådgivning forud for indgivelsen med henblik på en potentiel ansøgning fra dagen for autoritetens vedtagelse af en udtalelse i henhold til artikel 8, stk. 2, litra b) i forordning (EF) nr. 1925/2006, der identificerer muligheden for sundhedsskadelige virkninger af indtag af et stof, men anerkender, at der fortsat er videnskabelig usikkerhed.

                     (10)

                     De undersøgelser, der kræves for at påvise sikkerheden ved et stof under overvågning, som er opført i del C i bilag III til forordning (EF) nr. 1925/2006, tager hensyn til en række forskellige faktorer og kan derfor variere betydeligt. En forlængelse af fristen for fødevarevirksomhedsledere eller interesserede parter til at indgive dokumentation fra 18 til 24 måneder fra den dato, hvor et stof er blevet opført i del C i bilag III til forordning (EF) nr. 1925/2006, kan lette udarbejdelsen og indgivelsen af dokumentation og dermed understøtte sikkerhedsvurderingen.

                     (11)

                     Forpligtelsen til at underrettet om relevante undersøgelser, jf. artikel 32b i forordning (EF) nr. 178/2002, bør også gælde for ledere af fødevarevirksomheder eller interesserede parter, som har til hensigt at forelægge dokumentation som defineret i artikel 2 i gennemførelsesforordning (EU) nr. 307/2012 til evaluering. Der er imidlertid behov for en yderligere tilpasning af proceduren i artikel 32b i forordning (EF) nr. 178/2002. De proceduremæssige konsekvenser som fastsat i artikel 32b i forordning (EF) nr. 178/2002 i tilfælde af manglende overholdelse af forordningens bestemmelser fører til forsinkelser i evalueringen af dokumentationen. I betragtning af den ufravigelige frist på 4 år, der er fastsat i artikel 8, stk. 5, i forordning (EF) nr. 1925/2006, kan forsinkelser i evalueringen imidlertid betyde, at den fastsatte frist ikke overholdes. Disse proceduremæssige konsekvenser er derfor ikke hensigtsmæssige i forbindelse med evalueringsproceduren for stoffer, der er opført i del C i bilag III til forordning (EF) nr. 1925/2006, og der bør ikke fastsættes bestemmelser herom. For at gøre det muligt for Kommissionen at træffe en afgørelse vedrørende et stof, der er under overvågning, og som er opført i del C i bilag III til forordning (EF) nr. 1925/2006, inden for den fastsatte frist, bør der kun tages hensyn til dokumentation, der er indgivet senest 24 måneder efter den dato, hvor et stof er opført i det pågældende bilag.

                     (12)

                     Forordning (EU) 2019/1381 finder anvendelse fra den 27. marts 2021. Af hensyn til retssikkerheden og klarheden for så vidt angår åbenhedskravene i forbindelse med proceduren i henhold til artikel 8, stk. 4, i forordning (EF) nr. 1925/2006 og for at muliggøre en ensartet gennemførelse af kravene om åbenhed og fortrolighed i forbindelse med EU's risikovurdering for alle berørte sektorer er det derfor nødvendigt, at nærværende forordning træder i kraft på tredjedagen efter offentliggørelsen. Af hensyn til retssikkerheden bør denne forordning finde anvendelse på dokumentation, der indsendes til myndigheden fra og med denne dato.

                     (13)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Ændring af gennemførelsesforordning (EU) nr. 307/2012
            I gennemførelsesforordning (EU) nr. 307/2012 foretages følgende ændringer:

                        1)

                        Artikel 5 affattes således:

                           »Artikel 5
                           Stof opført i del C i bilag III til forordning (EF) nr. 1925/2006

                              1.   Indtil der er vedtaget standardiserede dataformater, jf. artikel 39f i forordning (EF) nr. 178/2002, anses kun dokumentation, der er forelagt i et elektronisk format, der gør det muligt at downloade, udskrive og søge i dokumenter, for gyldig af autoriteten.
                              Efter vedtagelsen af standardiserede dataformater skal dokumentationen forelægges i overensstemmelse med de standarddataformater, der anses for gyldige.
                              Hvis autoriteten anser dokumentationen for ikke at være gyldig, underretter den fødevarevirksomhedslederen eller den interesserede part, som har forelagt dokumentationen, og Kommissionen om årsagerne til, at den mener, at dokumentationen ikke er gyldig.

                              2.   Autoriteten tager i forbindelse med den afgørelse, der er omhandlet i artikel 8, stk. 5, i forordning (EF) nr. 1925/2006, kun hensyn til dokumentation, der indgives senest 24 måneder efter ikrafttrædelsen af en afgørelse om opførelse af et stof i del C i bilag III til nævnte forordning i henhold til artikel 8, stk. 2, i samme forordning.«

                        2)

                        Følgende artikler indsættes:

                           »Artikel 5a
                           Rådgivning forud for indgivelsen
                           Efter anmodning fra en fødevarevirksomhedsleder eller enhver anden interesseret part yder autoritetens personale rådgivning om de gældende regler og det indhold, der kræves for indgivelse af dokumentation med de videnskabelige data, som har til formål at påvise sikkerheden ved et stof, der er opført i del C i bilag III til forordning (EF) nr. 1925/2006.
                           Ledere af fødevarevirksomheder og andre interesserede parter kan anmode om rådgivning forud for indgivelsen med henblik på en potentiel ansøgning fra dagen for autoritetens vedtagelse af en udtalelse i henhold til artikel 8, stk. 2, i forordning (EF) nr. 1925/2006, som identificerer muligheden for sundhedsskadelige virkninger af indtag af et stof.
                           Sådan rådgivning forud for indgivelsen ydes i overensstemmelse med artikel 32a i forordning (EF) nr. 178/2002, der finder tilsvarende anvendelse.

                           Artikel 5b
                           Underretning om undersøgelser

                              1.   Ledere af fødevarevirksomheder og andre interesserede parter skal straks underrette autoriteten om titlen på, omfanget af og den påtænkte start- og afslutningsdato for undersøgelser, som de har bestilt eller udført for at påvise sikkerheden ved et stof, der er opført i del C i bilag III til forordning (EF) nr. 1925/2006, samt navnet på det laboratorium eller den testfacilitet i Unionen, der udfører den pågældende undersøgelse.

                              2.   Laboratorier og andre testfaciliteter, der er beliggende i Unionen, underretter straks autoriteten om titlen på og omfanget af enhver undersøgelse, der er bestilt af fødevarevirksomhedsledere og andre interesserede parter og udført af sådanne laboratorier eller andre testfaciliteter, for at påvise sikkerheden ved et stof, der er opført i del C i bilag III til forordning (EF) nr. 1925/2006, undersøgelsens påtænkte start- og afslutningsdatoer, samt navnet på de fødevarevirksomhedsledere eller interesserede parter, der bestilte en sådan undersøgelse.

                              3.   Autoriteten medtager undersøgelser, der er meddelt i overensstemmelse med nærværende artikel, i den database, der er omhandlet i artikel 32b, stk. 1, i forordning (EF) nr. 178/2002.

                           Artikel 5c
                           Åbenhed
                           Hvis autoriteten på grundlag af gyldig dokumentation skal afgive udtalelse om et stof, der er under overvågning, og som er opført i del C i bilag III til forordning (EF) nr. 1925/2006, skal den:

                                       a)

                                       offentliggøre data, der er indeholdt i denne dokumentation, i overensstemmelse med artikel 38, stk.1, litra c), i forordning (EF) nr. 178/2002, der finder tilsvarende anvendelse

                                       b)

                                       høre interessenter og offentligheden i henhold til artikel 32c, stk. 2, i forordning (EF) nr. 178/2002, som finder tilsvarende anvendelse, på grundlag af den ikke-fortrolige version af de data, der er indgivet i overensstemmelse med nærværende forordning.

                           Artikel 5d
                           Fortrolig behandling af oplysninger
                           Efter indgivelse af dokumentation kan fødevarevirksomhedslederen eller en anden interesseret part anmode om, at visse dele af de indgivne oplysninger eller data behandles fortroligt.
                           En sådan anmodning om fortrolig behandling skal ledsages af en verificerbar begrundelse, der dokumenterer, hvordan offentliggørelsen af disse oplysninger potentielt kan være til skade for ansøgerens interesser i væsentlig grad, jf. artikel 39, stk. 2 og 3, i forordning (EF) nr. 178/2002, som finder tilsvarende anvendelse.«

            Artikel 2
            Ikrafttræden og anvendelse
            Denne forordning træder i kraft på tredjedagen efter offentliggørelsen i Den Europæiske Unions Tidende.

            Den finder anvendelse på dokumentation, der forelægges autoriteten fra denne dato.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. maj 2021.

                  På Kommissionens vegne

               Ursula VON DER LEYEN

                  Formand

            (1)  EUT L 404 af 30.12.2006, s. 26.

            (2)  Kommissionens gennemførelsesforordning (EU) nr. 307/2012 af 11. april 2012 om gennemførelsesbestemmelser til artikel 8 i Europa-Parlamentets og Rådets forordning (EF) nr. 1925/2006 om tilsætning af vitaminer og mineraler samt visse andre stoffer til fødevarer (EUT L 102 af 12.4.2012, s. 2).

            (3)  Europa-Parlamentets og Rådets forordning (EU) 2019/1381 af 20. juni 2019 om åbenhed og bæredygtighed i EU's risikovurdering i fødevarekæden og om ændring af forordning (EF) nr. 178/2002, (EF) nr. 1829/2003, (EF) nr. 1831/2003, (EF) nr. 2065/2003, (EF) nr. 1935/2004, (EF) nr. 1331/2008, (EF) nr. 1107/2009, (EU) 2015/2283 og direktiv 2001/18/EF (EUT L 231 af 6.9.2019, s. 1).

            (4)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).


title: Kommissionens gennemførelsesforordning (EU) 2021/843 af 26. maj 2021 om fornyelse af godkendelsen af aktivstoffet cyazofamid, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til gennemførelsesforordning (EU) nr. 540/2011 (EØS-relevant tekst)

text:
                  27.5.2021

                  DA

                  Den Europæiske Unions Tidende

                  L 186/20

         KOMMISSIONENS GENNEMFØRELSESFORORDNING (EU) 2021/843
         af 26. maj 2021
         om fornyelse af godkendelsen af aktivstoffet cyazofamid, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1, og
         ud fra følgende betragtninger:

                     (1)

                     Cyazofamid blev ved Kommissionens direktiv 2003/23/EF (2) opført som et aktivstof i bilag I til Rådets direktiv 91/414/EØF (3).

                     (2)

                     Aktivstoffer, der er opført i bilag I til direktiv 91/414/EØF, betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).

                     (3)

                     Godkendelsen af aktivstoffet cyazofamid, jf. del A i bilaget til gennemførelsesforordning (EU) nr. 540/2011, udløber den 31. juli 2021.

                     (4)

                     Der blev i overensstemmelse med artikel 1 i Kommissionens gennemførelsesforordning (EU) nr. 844/2012 (5) indgivet en ansøgning om fornyelse af godkendelsen af cyazofamid inden for den tidsfrist, der er fastsat i nævnte artikel.

                     (5)

                     Ansøgeren indsendte de supplerende dossierer, der kræves i henhold til artikel 6 i forordning (EU) nr. 844/2012. Den rapporterende medlemsstat fandt, at ansøgningen var fuldstændig.

                     (6)

                     Den rapporterende medlemsstat udarbejdede et udkast til vurderingsrapport vedrørende fornyelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (»autoriteten«) og Kommissionen den 23. juni 2015.

                     (7)

                     Autoriteten gjorde det supplerende resumé af dossieret tilgængeligt for offentligheden. Autoriteten fremsendte ligeledes udkastet til vurderingsrapporten vedrørende fornyelse til ansøgeren og medlemsstaterne, således at de kunne fremsætte bemærkninger hertil, og iværksatte en offentlig høring om den. Autoriteten videresendte de modtagne bemærkninger til Kommissionen.

                     (8)

                     Den 23. maj 2016 fremsendte autoriteten sin konklusion (6) om, hvorvidt cyazofamid kan forventes at opfylde godkendelseskriterierne i artikel 4 i forordning (EF) nr. 1107/2009, til Kommissionen. Efter mandat fra Kommissionen, idet der er visse risici forbundet med leddyr, der ikke er målarter, opdaterede autoriteten sin konklusion den 28. juli 2020 (7). Kommissionen forelagde den 26. januar 2021 en vurderingsrapport vedrørende cyazofamid for Den Stående Komité for Planter, Dyr, Fødevarer og Foder den 3. december 2020 og et udkast til forordning.

                     (9)

                     For så vidt angår de kriterier til bestemmelse af hormonforstyrrende egenskaber, der blev indført ved Kommissionens forordning (EU) 2018/605 (8), fremgår det af autoritetens konklusion, baseret på videnskabelig dokumentation, at det er højst usandsynligt, at cyazofamid er et hormonforstyrrende stof med østrogen, androgen, thyriodgen eller steroidgen virkning. På grundlag af de foreliggende data og den nuværende viden, der er sammenfattet i autoritetens konklusion, blev der ikke observeret skadelige virkninger, som kunne være knyttet til en hormonforstyrrende virkemåde. Kommissionen konkluderer derfor, at cyazofamid ikke skal betragtes som et stof med hormonforstyrrende egenskaber.

                     (10)

                     Kommissionen opfordrede ansøgeren til at fremsætte sine bemærkninger til autoritetens konklusion og, i henhold til artikel 14, stk. 1, tredje afsnit, i gennemførelsesforordning (EU) nr. 844/2012, til bemærkninger til rapporterne vedrørende fornyelse. Ansøgeren fremsatte sine bemærkninger, som er blevet nøje gennemgået.

                     (11)

                     Det er med hensyn til et eller flere repræsentative anvendelsesformål for mindst et plantebeskyttelsesmiddel, der indeholder aktivstoffet cyazofamid, fastslået, at godkendelseskriterierne i artikel 4 i forordning (EF) nr. 1107/2009 er opfyldt.

                     (12)

                     Risikovurderingen for fornyelse af godkendelsen af cyazofamid er baseret på et begrænset antal repræsentative anvendelsesformål, hvilket dog ikke begrænser de anvendelsesformål, hvortil plantebeskyttelsesmidler, der indeholder cyazofamid, kan godkendes. Anvendelsen bør derfor ikke fortsat begrænses til anvendelse som fungicid.

                     (13)

                     Godkendelsen af cyazofamid bør derfor fornyes.

                     (14)

                     I overensstemmelse med artikel 14, stk. 1, i forordning (EF) nr. 1107/2009 sammenholdt med samme forordnings artikel 6 og på grundlag af den foreliggende videnskabelige og tekniske viden er det imidlertid nødvendigt at fastsætte visse betingelser. Det bør navnlig kræves, at der fremlægges yderligere bekræftende oplysninger.

                     (15)

                     For at øge tilliden til den konklusion, at cyazofamid ikke har hormonforstyrrende egenskaber, bør ansøgeren give en opdateret vurdering, jf. punkt 2.2, litra b), i bilag II til forordning (EF) nr. 1107/2009, i kriterierne i punkterne 3.6.5 og 3.8.2 i bilag II til forordning (EF) nr. 1107/2009 som ændret ved forordning (EU) 2018/605 og i overensstemmelse med retningslinjerne for identifikation af hormonforstyrrende stoffer (9).

                     (16)

                     Gennemførelsesforordning (EU) nr. 540/2011 bør derfor ændres.

                     (17)

                     Godkendelsesperioden for cyazofamid blev ved Kommissionens gennemførelsesforordning (EU) 2020/869 (10) forlænget til den 31. juli 2021 for at gøre det muligt at afslutte fornyelsesprocessen, inden godkendelsen af aktivstoffet udløber. Da datoen for denne forordnings ikrafttræden vil være tæt på udløbsdatoen for godkendelse af cyazofamid, bør denne forordning finde anvendelse fra dagen efter udløbsdatoen for godkendelse af cyazofamid.

                     (18)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Fornyelse af godkendelsen af aktivstoffet
            Godkendelsen af aktivstoffet cyazofamid, som opført i bilag I, forlænges på de betingelser, der er fastsat i samme bilag.

            Artikel 2
            Ændringer af gennemførelsesforordning (EU) nr. 540/2011
            Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.

            Artikel 3
            Ikrafttræden og anvendelsesdato
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. august 2021.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. maj 2021.

                  På Kommissionens vegne

               Ursula VON DER LEYEN

                  Formand

            (1)  EUT L 309 af 24.11.2009, s. 1.

            (2)  Kommissionens direktiv 2003/23/EF af 25. marts 2003 om ændring af Rådets direktiv 91/414/EØF for at optage imazamox, oxasulfuron, ethoxysulfuron, foramsulfuron, oxadiargyl og cyazofamid som aktive stoffer (EUT L 81 af 28.3.2003, s. 39).

            (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

            (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            (6)  EFSA Journal 2016; 14(6):4503 [24 s.]. Tilgængelig online: www.efsa.europa.eu.

            (7)  Updated peer review of the pesticide risk assessment of the active substance cyazofamid; EFSA Journal 2020: 18(9):6232.

            (8)  Kommissionens forordning (EU) 2018/605 af 19. april 2018 om ændring af bilag II til forordning (EF) nr. 1107/2009 ved at fastlægge videnskabelige kriterier til bestemmelse af hormonforstyrrende egenskaber. (EUT L 101 af 20.4.2018, s. 33).

            (9)  ECHA (Det Europæiske Kemikalieagentur) og EFSA (Den Europæiske Fødevaresikkerhedsautoritet) med teknisk støtte fra Det Fælles Forskningscenter (JRC), Andersson N, Arena M, Auteri D, Barmaz S, Grignard E, Kienzler A, Lepper P, Lostia AM, Munn S, Parra Morte JM, Pellizzato F, Tarazona J, Terron A og Van der Linden S, 2018. Retningslinjer for identifikation af hormonforstyrrende stoffer i forbindelse med forordning (EU) nr. 528/2012 og (EF) nr. 1107/2009. EFSA Journal 2018;16(6):5311, 135.

            (10)  Kommissionens gennemførelsesforordning (EU) 2020/869 af 24. juni 2020 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne beflubutamid, benalaxyl, benthiavalicarb, bifenazat, boscalid, bromoxynil, captan, cyazofamid, dimethomorph, ethephon, etoxazol, famoxadon, fenamiphos, flumioxazin, fluoxastrobin, folpet, formetanat, metribuzin, milbemectin, Paecilomyces lilacinus stamme 251, phenmedipham, phosmet, pirimiphos-methyl, propamocarb, prothioconazol og s-metolachlor (EUT L 201 af 25.6.2020, s. 7).

            BILAG I

                           Almindeligt anvendt navn, identifikations-nr.

                           IUPAC-navn

                        Renhed (1)

                           Godkendelsesdato

                           Udløbsdato for godkendelsen

                           Særlige bestemmelser

                        Cyazofamid
                        CAS-nr.: 120116-88-3
                        CIPAC-nr.: 653

                        4-chlor-2-cyan-N,N-dimethyl-5-p-tolylimidazol-1-sulfonamid

                        > 935 g/kg

                        1. august 2021

                        31. juli 2036

                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende fornyelse af godkendelsen af cyazofamid, særlig tillæg I og II.
                        Ved denne samlede vurdering skal medlemsstaterne være særligt opmærksomme på:

                                    a)

                                    specifikationen af det tekniske materiale som industrielt fremstillet

                                    b)

                                    hvilken virkning forarbejdning har på vurderingen af risikoen for forbrugerne

                                    c)

                                    beskyttelse af leddyr, der ikke er målarter, og regnorme.

                              Ansøgeren skal fremlægge bekræftende oplysninger for Kommissionen, medlemsstaterne og autoriteten vedrørende:

                                    1.

                                    virkningen af vandbehandlingsprocesser på arten af restkoncentrationer i overfladevand og grundvand, når overfladevand og grundvand udvindes til drikkevand.

                                    2.

                                    punkt 3.6.5 og 3.8.2 i bilag II til forordning (EF) nr. 1107/2009, som ændret ved Kommissionens forordning (EU) 2018/605.

                              Ansøgeren skal fremlægge de i punkt 1 omhandlede anmodede oplysninger senest to år efter offentliggørelsen, af Kommissionen, af en vejledning om evaluering af virkningen af vandbehandlingsprocesser på arten af restkoncentrationer i overfladevand og grundvand.
                        Med hensyn til punkt 2 skal ansøgeren give en opdateret vurdering af de allerede fremlagte oplysninger og, hvis det er relevant, yderligere oplysninger med henblik på at bekræfte fraværet af hormonforstyrrende aktivitet senest den 16. juni 2023.

               (1)  Yderligere oplysninger om aktivstoffets identitet og specifikation fremgår af vurderingsrapporten.

            BILAG II
            I bilaget til Kommissionens gennemførelsesforordning (EU) nr. 540/2011 foretages følgende ændringer:

                        1)

                        I del A udgår nr. 46 om cyazofamid.

                        2)

                        I del B tilføjes følgende:

                                       Nr.

                                       Almindeligt anvendt navn, identifikations-nr.

                                       IUPAC-navn

                                    Renhed (1)

                                       Godkendelsesdato

                                       Udløbsdato for godkendelsen

                                       Særlige bestemmelser

                                    »146

                                    Cyazofamid
                                    CAS-nr.: 120116-88-3
                                    CIPAC-nr.: 653

                                    4-chlor-2-cyan-N,N-dimethyl-5-p-tolylimidazol-1-sulfonamid

                                    > 935 g/kg

                                    1. august 2021

                                    31. juli 2036

                                    Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende fornyelse af godkendelsen af cyazofamid, særlig tillæg I og II.
                                    Ved denne samlede vurdering skal medlemsstaterne være særligt opmærksomme på:

                                                a)

                                                specifikationen af det tekniske materiale som industrielt fremstillet

                                                b)

                                                hvilken virkning forarbejdning har på vurderingen af risikoen for forbrugerne

                                                c)

                                                beskyttelse af leddyr, der ikke er målarter, og regnorme.

                                          Ansøgeren skal fremlægge bekræftende oplysninger for Kommissionen, medlemsstaterne og autoriteten vedrørende:

                                                1.

                                                virkningen af vandbehandlingsprocesser på arten af restkoncentrationer i overfladevand og grundvand, når overfladevand og grundvand udvindes til drikkevand.

                                                2.

                                                punkt 3.6.5 og 3.8.2 i bilag II til forordning (EF) nr. 1107/2009, som ændret ved Kommissionens forordning (EU) 2018/605.

                                          Ansøgeren skal fremlægge de i punkt 1 omhandlede anmodede oplysninger senest to år efter offentliggørelsen, af Kommissionen, af en vejledning om evaluering af virkningen af vandbehandlingsprocesser på arten af restkoncentrationer i overfladevand og grundvand.
                                    Med hensyn til punkt 2 skal ansøgeren give en opdateret vurdering af de allerede fremlagt oplysninger og, hvis det er relevant, yderligere oplysninger med henblik på at bekræfte fraværet af hormonforstyrrende aktivitet senest den en 16. juni 2023.«

               (1)  Yderligere oplysninger om aktivstoffets identitet og specifikation fremgår af vurderingsrapporten.


title: Rådets gennemførelsesforordning (EU) 2021/848 af 27. maj 2021 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien

text:
                  28.5.2021

                  DA

                  Den Europæiske Unions Tidende

                  L 188/18

         RÅDETS GENNEMFØRELSESFORORDNING (EU) 2021/848
         af 27. maj 2021
         om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (1), særlig artikel 32,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Den 18. januar 2012 vedtog Rådet forordning (EU) nr. 36/2012.

                     (2)

                     På grundlag af en evaluering af foranstaltningerne i forordning (EU) nr. 36/2012 bør oplysningerne for 25 fysiske personer og tre enheder på listen over fysiske og juridiske personer, enheder og organer i bilag II til forordning (EU) nr. 36/2012 ajourføres.

                     (3)

                     Punkterne for fem afdøde personer bør udgå af listen over fysiske og juridiske personer, enheder og organer i bilag II til forordning (EU) nr. 36/2012.

                     (4)

                     Bilag II til forordning (EU) nr. 36/2012 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag II til forordning (EU) nr. 36/2012 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. maj 2021.

                  På Rådets vegne

               P. SIZA VIEIRA

                  Formand

            (1)  EUT L 16 af 19.1.2012, s. 1.

            BILAG
            I bilag II til forordning (EU) nr. 36/2012 foretages følgende ændringer:

                        1)

                        I afsnit A (Personer) udgår følgende punkter:

                                    115.

                                    General Ali Habib MAHMOUD

                                    153.

                                    Waleed AL MO'ALLEM

                                    180.

                                    Ahmad AL-QADRI

                                    274.

                                    Nader QALEI

                                    281.

                                    Mohammad Maen Zein Jazba AL-ABIDIN

                        2)

                        I afsnit A (Personer) erstatter følgende oplysninger de tilsvarende oplysninger i listen:

                                    Navn

                                    Identificerende oplysninger

                                    Begrundelse

                                    Opført på listen den

                                    »14.

                                    Brigadegeneral Mohammed BILAL
                                    (alias oberstløjtnant Muhammad Bilal)

                                    Køn: mand

                                    Som højtstående medarbejder i Syriens flyvevåbens efterretningstjeneste støtter han det syriske regime og er ansvarlig for den voldelige undertrykkelse af civilbefolkningen. Desuden er han tilknyttet Scientific Studies Research Centre (SSRC), der er opført på listen.

                                    21.10.2014

                                    22.

                                    Ihab MAKHLOUF
                                    (alias Ehab, Iehab)
                                    (ايهاب مخلوف)

                                    Fødselsdato: 21.1.1973
                                    Fødested: Damaskus, Syrien
                                    Pasnr.: N002848852
                                    Køn: mand

                                    Fremtrædende forretningsmand, der driver virksomhed i Syrien. Han har forretningsinteresser i flere syriske virksomheder og enheder, herunder Ramak Construction Co og Syrian International Private University for Science and Technology (SIUST).
                                    Han er et indflydelsesrigt medlem af Makhlouffamilien og tæt forbundet med Assadfamilien, fætter til præsident Bashar al-Assad. I 2020 overtog Ehab Makhlouf Rami Makhloufs forretningsaktiviteter, og den syriske regering tildelte ham kontrakterne på at drive og forvalte de toldfri markeder i hele landet.

                                    23.5.2011

                                    48.

                                    Samir HASSAN
                                    ((سمير حسن

                                    Køn: mand

                                    Fremtrædende forretningsmand, der driver virksomhed i Syrien med interesser og/eller aktiviteter i en lang række sektorer i den syriske økonomi. Han har interesser og/eller betydelig indflydelse i Amir Group og Cham Holding, to konglomerater med interesser i fast ejendom samt turisme-, transport- og finanssektoren. Formand for det syrisk-russiske erhvervsråd.
                                    Samir Hassan støtter det syriske regimes krigsindsats med kontante bidrag.
                                    Samir Hassan er forbundet med personer, der nyder gavn af eller støtter regimet. Han er navnlig tilknyttet Rami Makhlouf og Issam Anbouba, som er udpeget af Rådet og nyder gavn af det syriske regime.

                                    27.9.2014

                                    61.

                                    George CHAOUI
                                    ((جورج شاوي

                                    Køn: mand

                                    Medlem af Syriens elektroniske hær (de væbnede styrkers efterretningstjeneste). Involveret i nedkæmpelsen af og opfordring til vold mod civilbefolkningen på hele Syriens område.

                                    14.11.2011

                                    78.

                                    Ali BARAKAT
                                    (alias Barakat Ali Barakat)
                                    ( علي بركات; بركات علي بركات)

                                    Køn: mand

                                    Militær embedsmand involveret i volden i Homs. Gør for tiden tjeneste i republikanergardens 30. mobile infanteridivision.

                                    1.12.2011

                                    96.

                                    Brigadegeneral Jamal YUNES
                                    (alias Younes)
                                    ((جمال يونس

                                    Stilling: Øverstbefalende for 555. regiment
                                    Køn: mand

                                    Beordrede tropper til at skyde på demonstranter i Mo'adimiyeh.
                                    Chef for det militære sikkerhedsudvalg i Hama i 2018.

                                    23.1.2012

                                    114.

                                    Emad Abdul-Ghani SABOUNI
                                    (alias Imad Abdul Ghani Al Sabuni)
                                    ((عماد عبدالغني صابوني

                                    Fødselsdato: 1964
                                    Fødested: Damaskus, Syrien
                                    Køn: mand

                                    Tidligere minister for telekommunikation og teknologi frem til mindst april 2014. Som tidligere minister i regeringen medansvarlig for det syriske regimes voldelige undertrykkelse af civilbefolkningen. Udnævnt i juli 2016 til chef for agenturet for planlægning og internationalt samarbejde (PICC). PICC er et statsligt organ, der er tilknyttet premierministerens kontor og navnlig udarbejder femårsplaner, der udstikker generelle retningslinjer for regeringens økonomiske politik og udviklingspolitik.

                                    27.2.2012

                                    117.

                                    Adnan Hassan MAHMOUD
                                    ((عدنان حسن محمود

                                    Fødselsdato: 1966
                                    Fødested: Tartus, Syrien
                                    Køn: mand

                                    Syriens tidligere ambassadør i Iran indtil 2020. Tidligere informationsminister, bestred posten efter maj 2011. Som tidligere minister i regeringen medansvarlig for det syriske regimes voldelige undertrykkelse af civilbefolkningen.

                                    23.9.2011

                                    132.

                                    Brigadegeneral Abdul-Salam Fajr MAHMOUD
                                    ((عبدالسلام فجر محمود

                                    Fødselsdato: 1959
                                    Køn: mand

                                    Chef for den sydlige regions sikkerhedsudvalg siden december 2020. Tidligere direktør for det syriske luftvåbens efterretningstjenestes afdeling i Bab Touma (Damaskus). Tidligere chef for efterforskningsafdelingen i luftvåbnets efterretningstjeneste i Mezze lufthavn. Ansvarlig for tortur af varetægtsfængslede modstandere. Genstand for en international arrestordre for »medvirken til torturhandlinger«, »medvirken til forbrydelser mod menneskeheden« og »medvirken til krigsforbrydelser«.

                                    24.7.2012

                                    134.

                                    Oberst Qusay Ibrahim MIHOUB
                                    (قصي إبراهيم ميهوب )

                                    Fødselsdato: 1961
                                    Fødested: Derghamo, Jableh, Latakia, Syrien
                                    Køn: mand

                                    Højtstående officer i det syriske luftvåbens efterretningstjeneste. Tidligere direktør for luftvåbnets efterretningstjenestes afdeling i Deraa (udsendt fra Damaskus til Deraa, da demonstrationerne begyndte i denne by). Ansvarlig for tortur af varetægtsfængslede modstandere af regimet samt voldelig undertrykkelse af fredelige protester i den sydlige region.

                                    24.7.2012

                                    137.

                                    Brigadegeneral Ibrahim MA'ALA
                                    (alias Maala, Maale, Ma'la)
                                    ( معلى,;معلا ; (ابراهيم )

                                    Køn: mand

                                    Chef for afdeling 285 (Damaskus) i direktoratet for almindelige efterretninger (afløste brigadegeneral Hussam Fendi i slutningen af 2011). Ansvarlig for tortur af varetægtsfængslede modstandere.

                                    24.7.2012

                                    139.

                                    Generalmajor Hussam LUQA
                                    (alias Husam, Housam, Houssam; Louqa, Louca, Louka, Luka)
                                    (حسام لوقا)

                                    Fødselsdato: 1964
                                    Fødested: Damaskus, Syrien
                                    Køn: mand

                                    Tidligere chef for den sydlige regions sikkerhedsudvalg fra 2018 til 2020. Tidligere chef for direktoratet for generel sikkerhed. Generalmajor. Fra april 2012 til 2.12.2018 chef for Homsafdelingen i direktoratet for politisk sikkerhed (efterfulgte brigadegeneral Nasr al-Ali). Siden 3.12.2018 chef for direktoratet for politisk sikkerhed. Ansvarlig for tortur af varetægtsfængslede modstandere.

                                    24.7.2012

                                    140.

                                    Brigadegeneral Taha TAHA
                                    (طه طه)

                                    Køn: mand

                                    Viceassistent for chefen for divisionen for politisk sikkerhed. Tidligere ansvarlig for direktoratet for politisk sikkerheds lokaliteter for afdelingen i Latakia. Ansvarlig for tortur af varetægtsfængslede modstandere.

                                    24.7.2012

                                    144.

                                    Generalmajor Ahmed AL-JARROUCHEH (alias Ahmad, al-Jarousha, al-Jarousheh, al-Jaroucha, al-Jarouchah, al-Jaroucheh)
                                    (احمد الجروشة)

                                    Fødselsdato: 1957
                                    Køn: mand

                                    Tidligere chef for den generelle efterretningstjenestes udenrigsafdeling (afdeling 279). Som sådan ansvarlig for den generelle efterretningstjenestes aktiviteter på syriske ambassader.

                                    24.7.2012

                                    146.

                                    General Ghassan Jaoudat ISMAIL
                                    (alias Ismael)
                                    (غسان جودت اسماعيل)

                                    Fødselsdato: 1960
                                    Fødested: Junaynat Ruslan — Darkoush, Tartousregionen, Syrien
                                    Køn: mand

                                    Chef for det syriske luftvåbens efterretningstjeneste siden 2019. Tidligere vicedirektør for luftvåbnets efterretningstjeneste og tidligere ansvarlig for luftvåbnets efterretningstjenestes afdeling for missioner, som i samarbejde med afdelingen for specialoperationer leder luftvåbnets efterretningstjenestes elitetropper, der spiller en vigtig rolle i regiments undertrykkelse. Ghassan Jaoudat Ismail tilhører derfor den øverste ledelse i militæret, som er direkte ansvarlig for regimets voldelige undertrykkelse af dets modstandere og civiles forsvinden.

                                    24.7.2012

                                    147.

                                    Generalmajor Amer AL-ACHI
                                    (alias Amer Ibrahim al-Achi, Amis al Ashi, Ammar Aachi, Amer Ashi)
                                    (عامر ابراهيم العشي)

                                    Køn: mand

                                    Tidligere guvernør for Sweidaprovinsen, udnævnt af præsident Bashar al-Assad i juli 2016. Tidligere chef for efterretningsafdelingen i det syriske luftvåbens efterretningstjeneste (2012-2016). Amer al-Achi er i kraft af sine opgaver inden for luftvåbnets efterretningstjeneste involveret i undertrykkelsen af den syriske opposition.

                                    24.7.2012

                                    156.

                                    Hala Mohammad
                                    (alias Mohamed, Muhammad, Mohammed) AL NASSER
                                    (هاله محمد الناصر)

                                    Fødselsdato: 1964
                                    Fødested: Raqqa, Syrien
                                    Køn: kvinde

                                    Tidligere turismeminister. Som tidligere minister i regeringen medansvarlig for det syriske regimes voldelige undertrykkelse af civilbefolkningen.

                                    16.10.2012

                                    172.

                                    Ali HADAR (alias HAIDAR)

                                    Fødselsdato: 1962
                                    Køn: mand

                                    Leder af agenturet for national forsoning og tidligere viceminister for national forsoning. Formand for intifadafløjen i Syriens socialnationalistiske parti. Som tidligere minister i regeringen medansvarlig for det syriske regimes voldelige undertrykkelse af civilbefolkningen.

                                    16.10.2012

                                    204.

                                    Emad HAMSHO
                                    (alias Imad Hmisho, Hamchu, Hamcho, Hamisho, Hmeisho, Hemasho, حميشو)
                                    (حمشو عماد)

                                    Adresse: Hamsho Building 31 Baghdad Street, Damaskus, Syrien
                                    Køn: mand

                                    Har en ledende stilling i Hamsho Trading. Han støtter det syriske regime i kraft af sin ledende stilling i Hamsho Trading, et datterselskab af Hamsho International, der er opført på listen af Rådet. Han er også tilknyttet Hamsho International, en enhed, der er opført på listen. Han er også næstformand for det syriske Council of Iron and Steel sammen med forretningsmænd som f.eks. Ayman Jaber, der er tæt knyttet til det syriske regime, og som er opført på listen. Han er også tilknyttet præsident Bashar al-Assad.

                                    7.3.2015

                                    241.

                                    Salam Mohammad AL-SAFFAF

                                    Fødselsdato: 1979
                                    Køn: kvinde

                                    Minister for administrativ udvikling. Udnævnt i marts 2017.

                                    30.5.2017

                                    265.

                                    Mohamad Amer MARDINI
                                    (alias Mohammad Amer Mardini, Mohamed Amer MARDINI, Mohamad Amer AL-MARDINI, Mohamed Amer AL-MARDINI, Mohammad Amer AL-MARDINI)

                                    Fødselsdato: 1959
                                    Fødested: Damaskus, Syrien
                                    Køn: mand

                                    Tidligere minister for videregående uddannelse, bestred posten efter maj 2011 (udnævnt 27.8.2014). Som tidligere minister i regeringen medansvarlig for det syriske regimes voldelige undertrykkelse af civilbefolkningen.

                                    21.10.2014

                                    268.

                                    Ghassan Ahmed GHANNAM
                                    (alias generalmajor Ghassan Ghannan, brigadegeneral Ghassan Ahmad Ghanem)

                                    Rang: generalmajor
                                    Stilling: Øverstbefalende for 155. missilbrigade
                                    Køn: mand

                                    Medlem af Syriens væbnede styrker med rang af oberst eller en tilsvarende eller højere rang, i tjeneste efter maj 2011. Generalmajor og øverstbefalende for 155. missilbrigade. Tilknytning til Maher al-Assad gennem sin rolle i 155. missilbrigade. Som øverstbefalende for 155. missilbrigade støtter han det syriske regime, og han er ansvarlig for voldelig undertrykkelse af civilbefolkningen. Ansvarlig for affyring af scudmissiler mod forskellige civile mål mellem januar og marts 2013.

                                    21.10.2014

                                    285.

                                    Samer FOZ
                                    (alias Samir Foz/Fawz; Samer Zuhair Foz; Samer Foz bin Zuhair)
                                    (سامر فوز)

                                    Fødselsdato: 20. maj 1973
                                    Fødested: Homs, Syrien/Latakia, Syrien
                                    Nationaliteter: syrisk, tyrkisk
                                    Tyrkisk pasnr.: U 09471711 (udstedelsessted: Tyrkiet, udløbsdato: 21.7.2024)
                                    Syrisk nationalt nr.: 06010274705
                                    Adresse: Platinum Tower, office no. 2405, Jumeirah Lake Towers, Dubai, De Forenede Arabiske Emirater
                                    Stilling: administrerende direktør for Aman Group
                                    Køn: mand

                                    Fremtrædende forretningsmand, der driver virksomhed i Syrien, med interesser og aktiviteter i flere sektorer i den syriske økonomi, herunder et regimestøttet joint venture, der deltager i opførelsen af Marota City, et luksuskompleks til beboelse og erhverv. Samer Foz yder finansiel og anden støtte til det syriske regime, herunder finansiering af Military Security Shield Forces i Syrien og mæglervirksomhed i forbindelse med kornaftaler. Han drager også økonomisk fordel af adgang til forretningsmuligheder gennem handel med hvede og genopbygningsprojekter som følge af sine forbindelser til regimet.

                                    21.1.2019

                                    Andre oplysninger:
                                    direktør for Aman Group. Datterselskaber: Foz for Trading, Al-Mohaimen for Transportation & Contracting. Aman Group er partneren fra den private sektor i Joint Venture Aman Damascus JSC med Damascus Cham Holding, hvori Foz er enkeltaktionær. Emmar Industries er et joint venture mellem Aman Group og Hamisho Group, hvori Foz har aktiemajoriteten og er formand.

                                    291.

                                    Amer FOZ
                                    (alias Amer Zuhair Fawz)
                                    (عامر فوز)

                                    Fødselsdato: 11.3.1976
                                    Nationalitet: syrisk, Saint Kitts og Nevis
                                    Nationalt nr.: 06010274747
                                    Pasnr.: 002-14-L169340
                                    UAE-opholdskort: 784-1976-7135283-5

                                    Førende forretningsmand med personlige og familiemæssige forretningsinteresser og -aktiviteter i mange sektorer i den syriske økonomi. Han drager økonomisk fordel af adgangen til kommercielle muligheder og støtter det syriske regime. Mellem 2012 og 2019 har han desuden været generaldirektør for ASM International Trading LLC.
                                    Han er tillige tilknyttet sin bror Samer Foz, som Rådet har opført på listen i januar 2019 som en førende forretningsmand, der driver virksomhed i Syrien, og for at støtte eller drage fordel af regimet. Sammen med sin bror gennemfører han en række kommercielle projekter, særligt i området Adra al-Ummaliyya (forstæder til Damaskus). Disse projekter omfatter en fabrik, der fremstiller kabler og kabeltilbehør, og et projekt, der producerer elektricitet ved hjælp af solenergi. De deltog også i forskellige aktiviteter med ISIL (Da'esh) på vegne af Assadregimet, herunder levering af våben og ammunition i bytte for hvede og olie.

                                    17.2.2020

                                    Stilling: Stifter af District 6 Company Stiftende partner i Easy life Company
                                    Slægtninge/forretningsforbindelser/enheder eller partnere/tilknytning: Samer Foz, næstformand i Asas Steel Company, Aman Holding
                                    Køn: mand

                                    295.

                                    Adel Anwar AL-OLABI
                                    (alias Adel Anouar el-Oulabi, Adil Anwar al-Olabi)
                                    (عادل أنور العلبي)

                                    Fødselsdato: 1976
                                    Nationalitet: syrisk
                                    Stilling: formand for Damascus Cham Holding Company (DCHC), guvernør for Damaskus
                                    Køn: mand

                                    Førende forretningsmand, der drager fordel af og støtter det syriske regime. Formand for Damascus Cham Holding Company (DCHC), Damaskus-provinsens investeringsafdeling, der forvalter Damaskus-provinsens ejendomme og gennemfører Marota City-projektet.
                                    Adel Anwar al-Olabi er også guvernør for Damaskus og blev udpeget af præsident Bashar al-Assad i november 2018. Som guvernør for Damaskus og formand for DCHC er han ansvarlig for bestræbelserne for at gennemføre regimets politik for udvikling af eksproprierede landområder i Damaskus (herunder dekret nr. 66 og lov nr. 10), navnlig gennem Marota City-projektet.

                                    17.2.2020«

                        3)

                        I afsnit B (Enheder) erstatter følgende oplysninger de tilsvarende oplysninger i listen:

                                    Navn

                                    Identificerende oplysninger

                                    Begrundelse

                                    Opført på listen den

                                    »1.

                                    Bena Properties

                                    Cham Holding Building, Daraa Highway, Ashrafiyat Sahnaya Rif Dimashq, Syrien, P.O.Box 9525

                                    Kontrolleres af Rami Makhlouf. Syriens største ejendomsselskab og ejendoms- og investeringsdelen af Cham Holding, finansierer det syriske regime.

                                    23.6.2011

                                    77.

                                    Al Qatarji Company
                                    (alias Qatarji International Group, Al-Sham og Al-Darwish Company, Qatirji/Khatirji/Katarji/Katerji Group)
                                    (مجموعة/شركة قاطرجي)

                                    Type enhed: privat virksomhed
                                    Erhvervssektor: import/eksport, lastbilvirksomhed, forsyning af olie og råvarer
                                    Direktørens/ledelsens navn: Hussam al-Qatarji, administrerende direktør (opført på listen af Rådet)

                                    Fremtrædende virksomhed, der er aktiv i en lang række sektorer i den syriske økonomi. Al Qatarji Company — hvis bestyrelse ledes af Hussam al-Qatirji, der er opført på listen og medlem af Syriens Folkeforsamling — støtter og drager fordel af det syriske regime ved at fremme handel med brændstof, våben og ammunition mellem regimet og forskellige aktører, herunder ISIL (Da'esh) under påskud af import og eksport af fødevarer, støtte militser, der kæmper på regimets side, og udnytte sine forbindelser til regimet til at udvide sine kommercielle aktiviteter.

                                    17.2.2020

                                    Reel ejer: Hussam al-Qatarji (opført på listen af Rådet)
                                    Registreret adresse: Mazzah, Damaskus, Syrien
                                    Slægtninge/forretningsforbindelser/enheder eller partnere/tilknytning: Arvada/Arfada Petroleum Company JSC

                                    78.

                                    Damascus Cham Holding Company
                                    (alias Damascus Cham Private Joint Stock Company)
                                    (القابضة الشام دمشق)

                                    Type enhed: offentligt ejet selskab i henhold til privatretten
                                    Erhvervssektor: fast ejendom
                                    Direktørens/ledelsens navn: Adel Anwar al-Olabi, formand i bestyrelsen og guvernør for Damaskus (opført på listen af Rådet)
                                    Reel ejer: Damaskus-provinsen

                                    Damascus Cham Holding Company blev oprettet af regimet som Damaskus-provinsens investeringsafdeling til at forvalte Damaskus-provinsens ejendomme og gennemføre Marota City-projektet, et luksuriøst ejendomsprojekt baseret på eksproprierede landområder i henhold til navnlig dekret nr. 66 og lov nr. 10.
                                    Ved at forvalte gennemførelsen af Marota City støtter Damascus Cham Holding (hvis formand er guvernøren for Damaskus) det syriske regime og drager fordel heraf og giver fordele for forretningsfolk med tætte forbindelser til regimet, som har indgået lukrative aftaler med denne enhed gennem offentlig-private partnerskaber.

                                    17.2.2020«

                                    Slægtninge/forretningsforbindelser/enheder eller partnere/tilknytning: Rami Makhlouf (opført på listen af Rådet), Samer Foz (opført på listen af Rådet), Mazen Tarazi (opført på listen af Rådet), Talas Group, ejet af forretningsmand Anas Talas (opført på listen af Rådet)
                                    Khaled al-Zubaidi (opført på listen af Rådet), Nader Qalei (opført på listen af Rådet)